Държавен вестник, бр. 33, 2004 г., стр. 52

С Т Р .  52
Д Ъ Р Ж А В Е Н   В Е С Т Н И К
Б Р О Й  33
министерствата на образованието на двете стра-
ни в съответствие със законодателството на
Република България и Руската федерация.
Страните ще разгледат възможността за
сключване на двустранно споразумение за на-
чина на създаване и функциониране на филиа-
ли на висши училища съответно на Руската
федерация на територията на Република Бъл-
гария и на Република България на територията
на Руската федерация.
31. Страните ще съдействат за разширяване-
то на връзките между учащите се и педагозите
на двете страни в сферата на общото и професи-
оналното образование. За целта страните ще
подкрепят провеждането на съвместни олим-
пиади, конкурси, фестивали, изложби и други
мероприятия.
32. Страните ще канят научно-педагогичес-
ки работници, учители и преподаватели на на-
ционални и международни научни семинари,
конференции и симпозиуми, организирани в
двете страни.
Финансовите условия за участие ще се опре-
делят за всеки конкретен случай.
33. Страните ще съдействат за повишаване
квалификацията на български граждани, завър-
шили висши училища на Руската федерация и
на бившия СССР, и на руски граждани, завър-
шили висши училища на Република България,
както и за реализирането на конкретни проек-
ти и програми в тази област.
34. Страните ежегодно ще обменят делегации
от специалисти в областта на управлението на
образованието в състав до 3 души за срок 7 дни.
Изпращащата страна поема разходите по
заплащане на пътуването и престоя на своите
делегации в държавата на другата страна.
VII. Младеж и спорт
35. Страните ще съдействат за сътрудничес-
твото между органите по въпросите на младеж-
та и младежките обединения и организации на
двете страни, а така също за обмен на специа-
листи в тази област, на информация и предста-
вители на младежта.
36. Страните ще оказват съдействие за раз-
витието на сътрудничеството в областта на
физическата култура и спорта между спортни-
те организации, федерациите по видове спорт,
дружествата, клубовете чрез обмен на делега-
ции, отбори, треньори и специалисти.
37. Страните ще се стремят към максимално
координиране на позициите си при разрешава-
нето на съществуващи или възникващи проб-
леми в областта на спорта (предотвратяване на
проявите на насилие и хулиганско поведение на
зрителите по време на спортните мероприятия,
както и използването на забранени допингови
вещества или методи и др.).
38. Конкретните условия и формите на сът-
рудничество ще се регулират със споразумения
и договорености между заинтересованите орга-
низации, федерации, дружества, клубове.
VIII. Друг обмен
39. В съответствие със Споразумението за
сътрудничество в областта на туризма между
правителството на Република България и пра-
вителството на Руската федерация от 14 декем-
ври 1994 г. страните ще подкрепят развитието
на туристическия обмен като важно средство
за запознаване с културните и историческите
ценности, ще съдействат за прякото сътрудни-
чество между туристическите организации на
двете страни.
40. Страните ще използват възможностите
на Българския културен институт в Москва и
на Руския център за международно научно и
културно сътрудничество при Министерството
на външните работи на Руската федерация, на
Руския център за наука и култура в София за
взаимно запознаване на обществеността на
двете държави с културата, науката, историята,
обществено-политическия и социално-икономи-
ческия живот в Република България и Руската
федерация.
Страните ще насърчават практиката за учас-
тие на неправителствените организации в реа-
лизацията на тази програма.
41. Страните ще съдействат за развитие на
сътрудничеството между Националните коми-
сии по въпросите на ЮНЕСКО.
IХ. Общи положения
42. Тази програма не изключва възможност-
та, по взаимна договореност между заинтере-
сованите организации, да бъдат провеждани
други мероприятия и обмен в областите, пред-
видени в Споразумението между правителст-
вото на Република България и правителството
на Руската федерация за сътрудничество в об-
ластта на културата, образованието и науката
от 19 април 1993 г.
43. Страните взаимно ще се информират за
национални празници, международни конферен-
ции, конкурси, фестивали и други мероприятия,
които ще се провеждат в техните страни. Те
своевременно ще изпращат съответни покани
за участие в тях в съответствие с регламента на
всяко мероприятие.
44. Организационните и финансовите усло-
вия на обмена ще се определят на основата на
взаимна договореност между министерствата,
ведомствата, а така също между други органи-
зации на държавите на страните, участващи в
реализацията на тази програма.
45. Тази програма ще се прилага от деня на
нейното подписване и ще действа до 31 декем-
ври 2006 г.
Подписана в Москва на 17 февруари 2004 г.
в два екземпляра, всеки на български и руски
език, като двата текста имат еднаква сила.
За правителството
За правителството на
на Република България:
Руската федерация:
Соломон Паси,
Игор Иванов,
министър на
министър на
външните работи
външните работи
18092